മഞ്ഞവരയൻ വർണ്ണത്തുമ്പി

മഞ്ഞവരയൻ വർണ്ണത്തുമ്പി  ഇന്ത്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ്. ദക്ഷിണേന്ത്യയിലെ ഉഷ്ണമേഖലാവനങ്ങളിൽ ഈ തുമ്പി കാണപ്പെടുന്നു. 

Lyriothemis ജനുസിൽപെട്ട പതിനഞ്ച് ഇനം തുമ്പികൾ ഏഷ്യയിൽ ആകമാനം കാണപ്പെടുന്നു. ഈ ജനുസിൽപെട്ട മൂന്നു ഇനം തുമ്പികൾ ഇന്ത്യയിൽ കാണപ്പെടുന്നു. അവ  L. cleis, L. tricolor, L. acigastra എന്നിവയാണ്. ഇവ മൂന്നും ഇന്ത്യയുടെ വടക്കു കിഴക്കൻ സംസ്ഥാനങ്ങളിൽ മാത്രമായി ഒതുങ്ങിയിരുന്നതായി കരുതിയിരുന്നു. എന്നാൽ 2009 ഇൽ L. tricolor ഉം 2013 ൽ L. acigastra ഉം കേരളത്തിൽ കണ്ടെത്തി. കേരളത്തിൽനിന്നും നേരത്തെ കണ്ടെത്തിയതായി കരുതിയ Lyriothemis flava/tricolor,  Lyriothemis abrahami (മഞ്ഞവരയൻ വർണ്ണത്തുമ്പി) എന്ന പുതിയ സ്‌പീഷീസ് ആണെന്ന് 2025-ലെ പഠനത്തിൽ കണ്ടെത്തി. 

പ്രജനനം
മറ്റു തുമ്പികളിൽനിന്നും വ്യത്യസ്തമായി ഈ തുമ്പി വനങ്ങളിലെ മരപ്പൊത്തുകളിൽ കെട്ടിക്കിടക്കുന്ന വെള്ളത്തിലാണ് മുട്ടയിടുന്നത്. ഈ പൊത്തുകൾക്ക് സമീപം ആൺതുമ്പികൾ കാവൽ നിൽക്കുന്നതും കണ്ടിട്ടുണ്ട്.

 ഇതും കാണുക 
 ഇന്ത്യയിലെ തുമ്പികളുടെ പട്ടിക
 കേരളത്തിലെ തുമ്പികൾ

 അവലംബം 

പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഷഡ്പദങ്ങൾ
വർഗ്ഗം:കല്ലൻതുമ്പികൾ